CELEX: 22011X0819(01)
Language: lt
Date: 1313625600000
Title: Susitarimo Memorandumas dėl Europos Komisijos ir Pasaulio gyvūnų sveikatos organizacijos bendrųjų ryšių

19.8.2011   
            
            
               LT
            
            
               Europos Sąjungos oficialusis leidinys
            
            
               C 241/1
            
         Susitarimo Memorandumas dėl Europos Komisijos ir Pasaulio gyvūnų sveikatos organizacijos bendrųjų ryšių
   2011/C 241/01
   EUROPOS KOMISIJA (toliau – Komisija) ir
   PASAULINĖ GYVŪNŲ SVEIKATOS ORGANIZACIJA
   (toliau – OIE),
   NUSPRENDUSIOS
   
               —
            
            
               toliau plėtoti bendradarbiavimą, kuris oficialiai nustatytas 2004 m. Komisijai ir OIE pasikeitus laiškais ir išplėstas pastaraisiais metais,
            
         ATSIŽVELGDAMOS į tai, kad:
   
               —
            
            
               Komisijai suteiktas stebėtojos statusas OIE,
            
         
               —
            
            
               2010 m. Komisija ir OIE sudarė bendrąjį susitarimą, kuriuo siekiama pritaikyti standartinį bendradarbiavimo susitarimą ir supaprastinti derybas dėl atskirų specialių susitarimų,
            
         
               —
            
            
               Komisija ir OIE ketina toliau plėtoti bendradarbiavimą ir visų pirma pripažįsta būtinybę dalytis informacija taikant formalesnes procedūras; tai jau buvo pripažinta 2010 m. pasikeitus laiškais,
            
         SUSITARĖ:
   
               1.
            
            
               Komisija įsteigia ryšių centrą visiems su OIE susijusiems techniniams arba specialiesiems klausimams spręsti. Šiam ryšių centrui vadovauja už gyvūnų sveikatą ir gyvūnų gerovę atsakingo Komisijos padalinio vadovas.
            
         
               2.
            
            
               
                           a)
                        
                        
                           OIE sutinka kreiptis į Komisiją techniniais arba profesiniais klausimais per ryšių centrą. Visų pirma OIE sutinka pranešti ryšių centrui apie ekspertų įvairaus pobūdžio posėdžių darbotvarkes arba ataskaitas, klausimynus, pranešimus apie konferencijas arba kvietimus jose dalyvauti. Su kitu Komisijos personalu tiesiogiai susijusių techninių ar profesinių klausimų arba pranešimų atveju OIE sutinka pateikti ryšių centrui dokumento kopiją;
                        
                     
                           b)
                        
                        
                           Komisija sutinka kreiptis į OIE per jos generalinį direktorių. Komisija sutinka pranešti OIE generaliniam direktoriui apie paskelbtas technines ar profesines konferencijas arba kvietimus jose dalyvauti. Su kitu OIE personalu tiesiogiai susijusių pranešimų atveju Komisija sutinka OIE generaliniam direktoriui pateikti dokumento kopiją. Komisija sutinka, kad su OIE Europos regionu susiję techniniai ar profesiniai klausimai būtų sprendžiami per OIE biurą Briuselyje.
                        
                     
         
               3.
            
            
               
                           a)
                        
                        
                           OIE sutinka, kad ryšių centras ar jo atstovas:
                           
                                       —
                                    
                                    
                                       dalyvautų OIE sesijose, posėdžiuose ir konferencijose,
                                    
                                 
                                       —
                                    
                                    
                                       paskirtų bent du atstovus į OIE Pasaulinio gyvūnų sveikatos ir gerovės fondo patariamąjį komitetą, jei įvykdomos susijusios finansinės sąlygos,
                                    
                                 
                                       —
                                    
                                    
                                       paskirtų bent du ekspertus į Visuotinės pličių gyvūnų ligų kontrolės iniciatyvos GF-TADs komitetą (angl. Global Steering Commitee of the Global Framework for the progressive control of Transboundary Animal Diseases (GF-TADs);
                                    
                                 
                     
                           b)
                        
                        
                           Komisija sutinka, kad OIE generalinis direktorius ar atstovas dalyvautų Maisto grandinės ir gyvūnų bei augalų sveikatos patariamosios grupės, ypač Gyvūnų sveikatos patariamojo komiteto, veikloje.
                        
                     
         
               4.
            
            
               
                           a)
                        
                        
                           Komisija sutinka skatinti savo ekspertų dalyvavimą OIE techninėse arba profesinėse konferencijose ir posėdžiuose, įskaitant jų, kaip privačių ekspertų dalyvavimą ad hoc ir darbo grupėse;
                        
                     
                           b)
                        
                        
                           OIE sutinka skatinti savo ekspertų dalyvavimą Komisijos rengiamuose techniniuose arba profesiniuose posėdžiuose, mokymuose arba konferencijose.
                        
                     
         
      Sudaryta dviem egzemplioriais Briuselyje 2011 m. rugpjūčio 18 d.
      
         
            Europos Komisijos vardu
         
         John DALLI
         
            Komisijos narys
         
      
      
         
            Pasaulinės gyvūnų sveikatos organizacijos vardu
         
         Bernard VALLAT
         
            Generalinis direktorius